ประจำเดือนมารอบล่าสุดวันที่ 11 สิงหาคม 62 มีพสพ.ไม่ได้ป้องกัน ก่อนหน้านี้กินยาคุมมา2เดือน เพิ่งจะหยุดกินหลังรอบเดือนล่าสุดมา ตรวจการตั้งครรภ์แล้ว 4รอบ ตอนช่วงกลางเดือนกันยายน สิ้นเดือน ต้นเดือนตค. ขึ้น1ขีด ไม่มีอาการคนท้อง มีแค่ปวดท้องจี้ดๆ และเวียนหัว ปกติรอบเดือนมาไม่สม่ำเสมออยู่แล้ว บางเดือนมา 35,42,45,32 แต่ตอนกินยาคุมประจำเดือนมาตรงทั้ง2เดือน แต่เดือนที่ผ่านมาเครียดงาน และหลายๆเรื่อง ประจำเดือนเคยมาช้าสุด 56 วัน อยากสอบถามว่าจะตั้งครรภ์ไหมคะ แล้วประจำเดือนจะมาอีกทีเมื่อไหร สามารถหาให้จ่ายยาปรับฮอร์โมนมาได้หรือไม่ เพราะหนูน่าจะฮอร์โมนเพศชายเยอะกว่าปกติ เวลาปจด.มา มาแค่3-4วันเองค่ะ อยากให้ประจำเดือนมาจะได้ไปฉีดยาคุมค่ะ
สวัสดีค่ะ ประจำเดือนปกติควรมาทุก 22-35 วัน หากประจำเดือนไม่มา 57 วันแล้วน่าจะมีความผิดปกติ ซึ่งอาจเกิดจาก-การตั้งครรภ์-ความเครียด การพักผ่อนน้อย-โรคไทรอยด์-พังผืดในมดลูกกรณีเคยขูดมดลูก-ความผิดปกติในรังไข่ เช่นมีถุงน้ำหลายใบในรังไข่ ซึ่งน่าจะเป็นภาวะเดียวกับที่กล่าวมาว่ามีฮอร์โมนเพศชายเยอะกว่าปกติชุดตรวจการตั้งครรภ์ให้ผลบวกได้ตั้งแต่ 10-14 วันหลังมีการปฏิสนธิ หากตรวจการตั้งครรภ์ด้วยตัวเองแล้วให้ผลลบ ควรไปตรวจยืนยันที่รพ.ค่ะ แพทย์อาจตรวจเลือดดูระดับฮอร์โมนที่สร้างจากรกในหญิงตั้งครรภ์ร่วมกับอัลตราซาวน์หน้าท้องเพื่อยืนยันว่ามีหัวใจเด็กได้ค่ะ ถ้าไม่ได้ตั้งครรภ์ แพทย์อาจต้องตรวจหาสาเหตุอื่นต่อไป ตอนนี้ยังไม่ควรซื้อยาฮอร์โมนอะไรมากินเองจนกว่าจะทราบสาเหตุของการที่ประจำเดือนมาช้า หากเกิดจากเรื่องถุงน้ำหลายใบในรังไข่ อาจรักษาด้วยการรับประทานยาฮอร์โมนเพื่อปรับให้รอบเดือนมาสม่ำเสมอค่ะ